દરમિયાન ભદ્ર પ્લાઝા પ્રોજેકટ પાછળ મ્યુનિસિપલ તિજોરીમાંથી ઓછામાં ઓછા રૂ.૩ર કરોડ ખર્ચાયા છે. નગરદેવી ભદ્રકાળી માતા મંદિરથી છેક ત્રણ દરવાજા સુધીના વિસ્તારને નયનરમ્ય તો બનાવી શકાયો છે પરંતુ પાથરણાંવાળા દબાણ સામે સત્તાધીશો લાચાર બન્યા છે. તાજેતરમાં એએમટીએસના શાસકો લાલ દરવાજાથી ભદ્રકાળી મંદિરથી ગાંધી રોડ થઇ કાલુપુર સુધી ઉતારુઓને મફત પ્રવાસ કરાવનારી બાલા હનુમાન એક્સપ્રેસ બસ દોડાવવાની જાહેરાત કરાઇ છે પરંતુ તેમાં પણ દબાણો દૂર થયા બાદ જ ‘બાલા હનુમાન એક્સપ્રેસ’ બસ દોડાવી શકાશે તેવી સત્તાધીશોએ જાહેરમાં લાચારી પણ વ્યક્ત કરી છે!